Iban Arregi

Iban Arregi (Azpeitia, Gipuzkoa, 1975) euskal kazetaria da. Euskaldunon Egunkarian hasi zuen ibilbidea 1997an, eta haren itxiera gertu-gertutik bizi izan zuen 2003an. Ondoren, Berria egunkariaren sorreran parte hartu zuen, Berria Taldeko hainbat arduratan ibili zen, eta 2013tik 2025era Berria Taldeko kontseilari ordezkaria izan da. 

Komunikazio Zientzietan lizentziatu zen 1997an. Kazetari izatea umetako ametsa ez bazuen ere, urteak daramatza mundu horretan lanean eta erronka zailei erantzunez.  Berria Taldearen administrazio kontseiluko kontseilari ordezkaria izan da Arregi; urte horietan lehendakaria Beatriz Zabalondo zela. Joanmari Larrartek utzitako postua hartu zuen Arregik; Joxean Lizarribarren tokian jarri zen Zabalondo, Lizarribar zendu berria zela.

Azpeitiko Uztarria Kultur koordinakundeko lehendakari ere izana da.

 Erreferentziak 

 Ikus, gainera 
 Berria
 Euskaldunon Egunkariaren itxiera

 Kanpo estekak 
 Iban Arregi berriako albisteetan. Berria.eus (50 albiste eta 6 bideo)
 Iban Arregi berriako artikuluak. Berria.eus (6 artikulu)
 BERRIA Taldeko administrazio kontseiluaren aldaketa. Iban Arregi, kontseilari ordezkaria bideoa (Berriatb, 2025-05-29)

Kategoria:Azpeitiarrak
Kategoria:Euskaldunon Egunkaria
Kategoria:Berria
Kategoria:Euskalgintza
Kategoria:Gipuzkoako kazetariak